“Chelsi” yarim himoyachisi Mozes “Inter”ga o‘tdi

“Chelsi” yarim himoyachisi Viktor Mozes ijara asosida “Inter” jamoasiga o‘tdi. Bu haqda milanliklar rasmiy saytida ma’lum qilindi.

“Inter” 29 yoshli nigeriyalik futbolchini keyinchalik sotib olish huquqi bilan ijaraga olgan. Xabar qilinishicha, “Inter” ijara so‘ngida futbolchini 12 million yevroga sotib olish huquqiga ega bo‘ladi.
Mozes “Inter”ning hozirgi bosh murabbiyi Antonio Konte bilan “Chelsi”da birgalikda faoliyat yuritgan. Viktor mavsumning avvalini “Fenerbaxche”da ijara asosida o‘tkazdi va Turkiya chempionatida oltita o‘yinda qatnashdi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!